Pål Jonson

Pål Henning Jonson (sündinud 30. mail 1972 Arvikas) on Rootsi poliitik, ta on Moderaatide erakonna liige. Ta on 18. oktoobrist 2022 Rootsi kaitseminister (Ulf Kristerssoni valitsuses).

Ta sündis aastal 1972 Arvikas. Ta lõpetas aastal 1991 Luxeli spordigümnaasiumi. Aastal 1998 lõpetas ta Georgetowni Ülikooli, kus õppis rahvusvahelist poliitikat ja sai bakalaureusekraadi. Aastal 1999 lõpetas ta Euroopa Kolledži Brugges, kust sai magistrikraadi Euroopa poliitikas. Aastal 2005 lõpetas ta doktorikraadiga sõjateaduse alal King's College Londonis.

Ta töötas aastatel 2000–2005 Rootsi Kaitseuuringute Agentuuris analüütikuna ning aastatel 2005–2006 oli ta Euroopa Parlamendis Moderaatide partei büroo juhataja. Aastatel 2006–2007 töötas ta kaitseministeeriumi poliitilise nõunikuna ja aastatel 2007–2012 Riksdagis Moderaatide poliitilise nõunikuna välissuhete alal. Aastal 2009 oli ta külalisteadur NATO Kaitsekolledžis.

Ta oli Rootsi Julgeoleku- ja Kaitsetööstuse Assotsiatsiooni (rootsi keeles: Säkerhets- och försvarsföretagen) kommunikatsioonidirektor ja Rootsi Atlandi Nõukogu peasekretär aastatel 2013–2016.

Ta valiti aastal 2006 Arvika volikogusse ja oli aastatel 2010–2012 Värmlandi lääni Moderaatide erakonna esimees. Pärast Pia Hallströmi surma aastal 2016 sai ta tema järel Värmlandi lääni valimisringkonna Riksdagi liikmeks.

18. oktoobrist 2022 on ta Rootsi kaitseminister Ulf Kristerssoni valitsuses.

 Tunnustus 
 2023 Maarjamaa Risti I klassi teenetemärkTeenetemärkide kavalerid

Viited

Kategooria:Rootsi poliitikud
Kategooria:Rootsi kaitseministrid
Kategooria:Georgetowni Ülikooli vilistlased
Kategooria:Maarjamaa Risti I klassi teenetemärgi kavalerid
Kategooria:Sündinud 1972